2006ko Italiako Giroa

2006ko Italiako Giroa Itzuli Handi honen 89. edizioa izan zen. 2006ko maiatzak 6 eta 28 artean ospatu zen, 21 etapatan banatutako 3553 kilometroko ibilbidea eginez, garailea izan zen Ivan Bassok, bataz beste, 38,262 kilometro orduko abiaduran bete zituenak. Itzulia Belgikako Seraing herrian hasi eta Milanen amaitu zen.

Lasterketa Belgikako Valonia eskualdean hasi zen Bigarren Mundu Gerra amaitzean gertatu zen migrazioa omenduz, non 300.000 italiar baino gehiago hango ikatz meatzetara lan bila joan ziren. Era berean, Giro honek 1956an gertatu zen Bois du Cazierreko meatze hondamendian hildako 136 italiarren heriotza oroitzeko balio izan zuen.

Ivan Basso italiarra, hiru etapa irabazi zituena eta 8. etapatik maglia arrosa izan zena, izan zen edizio honen dominatzaile argia, sailkapen nagusian bigarrena izan zen José Enrique Gutiérrezi bederatzi minutu baino gehiago ateraz. 2001 eta 2003ko edizioen garailea izan zen Gilberto Simonik osatu zuen podiuma.

Juanma Garate izan zen etapa bat irabazi zuen euskaldun bakarra, itzulia amaitzeko bi egun falta zirela, sailkapen nagusian 7. amaituz eta mendiko sailkapena ere irabaziz. Puntukako sailkapena Paolo Bettinirentzat izan zen, intergiroarena Paolo Savoldellirentzat eta taldekakoa Phonakentzat.

11. etapako banakako erlojupekoa Jan Ullrichek irabazi zuen, baina TASak bi urteko zigorra jarri zion dopinagatik. Honen ondorioz, etapa horretako garaipena Ivan Bassorentzat izan zen.

 Taldeak 
 Taldea  Taldeko liderra Discovery Channel  Paolo Savoldelli AG2R Prevoyance  Íñigo Chaurreau Bouygues Télécom  Giovanni Bernaudeau Illes Balears  José Iván Gutiérrez Ceramica Panaria  Emanuele Sella Cofidis  Leonardo Bertagnolli Crédit Agricole  Francesco Bellotti Davitamon-Lotto  Robbie McEwen Euskaltel-Euskadi  Roberto Laiseka Française des Jeux  Bradley McGee Gerolsteiner  Davide Rebellin Taldea  Taldeko liderra Lampre-Fondital  Damiano Cunego Liberty Seguros-Würth  Michele Scarponi Liquigas-Bianchi  Danilo Di Luca Phonak Hearing Systems  José Enrique Gutiérrez Quick Step  Paolo Bettini Rabobank  Michael Rasmussen Saunier Duval-Prodir  Gilberto Simoni Selle Italia  José Rujano Team CSC  Ivan Basso Team Milram  Alessandro Petacchi T-Mobile Team  Jan Ullrich

 Etapak 

 17. etapa aldatua izan zen, hasierako kilometroak aldatuz eta helmuga 6 kilometro lehenago jarriz, ondorioz, "Plan de Corones"en goiko zati gogorrera iritsi ez zelarik.

 Sailkapenak 
 Sailkapen orokorra 

 Puntukako sailkapena 

 Mendiko sailkapena 

 Taldekako sailkapena 

  Intergiroaren sailkapena  1.  Paolo Savoldelli    DSC  775 puntu 2.  José Enrique Gutiérrez    PHO  651 puntu 3.  Ivan Basso    CSC  595 puntu

 Puerto Operazioa 
Giro honetan Puerto Operazioa deituriko doping auziarekin lotutako zenbait gertaera gertatu ziren. Gertaera hauek ulertzeko funtsezkoak izango ziren Guardia Zibilak auziari buruzko bere txostenean erakutsitako informazio eta frogak (lasterketan zehar grabatuak izan ziren telefonozko elkarrizketa adierazgarriak barne). Dopingaren aurkako Puerto Operazioaren lehen berriak 2006ko maiatzak 23an jakin ziren (atxiloketen eguna), hau da, Italiako Giroaren azken astean, eta italiar itzulia "maiatzeko jaialdia" bezala identifikatua izan zela Eufemiano Fuentesi eta bere laguntzaileei kendutako dokumentazioan. Gainera, doping sareko postaria zen Alberto Leónek, atxilotu zutenean maiatzak 22an, Giroa ospatzen ari zen bitartean, datatua zegoen Milanerako hegazkin txartel baten egiaztagiria zuen aldean.

Erregistroetan lortu zen 65 dokumentuan maiatzean ospatzen den jaialdiko partehartzaile eta laguntzaile zerrenda bat zegoen, non, Alberto León eta Alessandro Kalcez gain (laguntzaileak garraio lanetan), bitxia bada ere, lasterketa arrazoi bitxiengatik utzi edo itzulian ekitaldi bikaina izan zuten beste bost txirrindulari zeuden.

 Erreferentziak 

 Kanpo estekak 

Kategoria:Italiako Giroa
Kategoria:2006 kirolean